29/04/2013 | Administración LocalMunicipal
Ferrol
Urbanismo
Notificación a Brisas Autocenter, S. L. - AP 113/08

NOTIFICACIÓN De conformidade co disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, e despois de intentar a notificación no domicilio que figura no expediente, feito do que se ten constancia no mesmo, publícase a seguinte notificación: “O concelleiro delegado da Área de Medio Ambiente, Urbanismo, Servizos e Seguridade deste Concello, por delegación da Alcaldía do 13/06/2011 (BOP 29/06/2011), con data de hoxe, aprobou, elevándoa a resolución, unha proposta da xefatura do Negociado de Licenzas, que, literalmente transcrita di así: “Con data do 07/02/2012 o concelleiro delegado da Área de Medio Ambiente, Urbanismo, Servizos e Seguridade resolveu declarar a caducidade do expediente de solicitude de licenza de apertura da actividade de venda de automóbiles e accesorios de automoción na Estrada de Catabois 112-114 baixos. Notificado o 14/02/2012. Con data do 08/03/2012 José Miguel Riveiros Miraz presentou recurso de reposición contra a resolución de data 07/02/2012. Con data do 15/06/2012 o xurista de Urbanismo emitiu o seguinte informe: “ANTECEDENTES: 1.º.–Con data do 18/07/2008 Gladys Pilar Gal Garaño en representación de Brisas Autocenter S. L. solicitou licenza de apertura para venda de vehículos e tenda de accesorios de automóbil no local situado na Estrada de Catabois 112-114 baixo, e achega documentación complementaria, así como certificación técnica asinada polo arquitecto técnico Santiago Bores Bermejo visado polo Colexio Oficial de Aparelladores e Arquitectos Técnicos da Coruña o día 07/07/2008 co número wu080295.2.º.–Con data do 12/08/2008 a Policía Municipal informou que a actividade desenvolvese no baixo núm.112-114 da Estrada de Catabois xa que os baixos dereita e esquerda están unidos polo interior.3.º.–A Delegación Provincial da Coruña da Consellería de Sanidade emitiu informe favorable dende o punto de vista sanitario.4.º.–Con data do 13/11/2009 a enxeñeira técnica municipal emitiu informe desfavorable e solicita a achega de documentación técnica, así como orzamento e fotografías do interior e fachadas do local.5.º.–Con data do 25/11/2009 presentáronse fotografías do local en CD.6.º.–Con data do 03/12/2009 achegouse nova documentación.7.º.–Con data do 14/12/2009 a enxeñeira técnica municipal emitiu o seguinte informe: “En relación a documentación achegada visada con data do 07/07/08, infórmase desfavorablemente debido a: • Segundo consta no arquivo do negociado de licenzas, o local unicamente tivo unha licenza de apertura de data 19/08/1998 para actividade de “Almacén de material eléctrico”. O actividade que se plantea na documentación técnica achegada é distinta á que obtivo licenza. • A planta do local que obtivo licenza non coincide coa que se achega na documentación técnica, xúntase unha copia. • En relación ó DB SI:  Deberá indica-los materiais que conforman o local co fin de acredita-lo cumprimento das condicións de resistencia e reacción ó lume.  Segundo a medida realizada nos planos que se xuntan, o percorrido de evacución da zona de aparcamento é superior a 35 m, polo que o local deberá contar con dúas saídas que cumpran o establecido no pto 3 da sección SI 3.  Deberá acredita-lo cumprimento do punto 2 da sección SI 2. A vista do exposto, para poder acceder ó solicitado, dende o punto de vista destes servizos, deberá achega-la seguinte documentación: – Documentación técnica (1 exemplar, asinado por técnico competente e visado polo seu colexio profesional):  Memoria descritiva das actividades a desenvolver e de cumprimento da seguinte normativa: – Código técnico da Edificación (que inclúa as modificacións indicadas para o DB SI). – Ordenanza de protección fronte á contaminación atmosférica por formas da enerxía (contaminación acústica: ruídos e vibracións). – Ordenanza municipal reguladora da reforma de locais comerciais. – Plan xeral de ordenación municipal. – Certificado de seguridade e solidez do local. – Normativa de accesibilidade.  Orzamento desglosado por capítulos e unidades de obra e axustado á ordenanza fiscal.  Planos: – Situación e emprazamento do local, a E 1:2000 (cartografía oficial). – Planta que recolla o estado actual do local, a E 1:50. – Alzados, que recollan a realidade da/s fachada/s principais do local, a E 1:50. – Sección, coas alturas libres acoutadas, a E 1:50.  Fotografías do estado actual do interior do local e das fachadas.” 8.º.–Con data do 30/12/2009 notificouse ao interesado escrito no que se requiría a corrección das deficiencias sinaladas polos Servizos Técnicos Municipais, para o que se concedía un prazo de quince días hábiles e se comunicaba que se transcorresen tres meses dende a recepción da notificación sen cumprimentar o requirido procederíase á declaración de caducidade do procedemento de conformidade co disposto no artigo 92.1 da Lei 30/92, de 26 de novembro, de réxime xurídico das administracións públicas e do procedemento administrativo común.9.º.–Con data do 17/10/2011 a Policía Municipal informou que a actividade atópase en funcionamento.10.º.–Transcorridos en exceso os prazos para cumprimentar o requirimento e para causar os efectos de caducidade do procedemento, con data do 27/11/2011 notificouse providencia pola que se concede un prazo de audiencia de quince días previo á declaración de caducidade do procedemento de solicitude de licenza de apertura de venda de automóbiles e accesorios de automoción na Estrada de Catabois 112-114 baixos.11.º.–Ao non terse presentado alegacións durante o prazo de audiencia concedido, con data do 07/02/2012 o concelleiro delegado da Área de Medio Ambiente, Urbanismo, Servizos e Seguridade resolveu declarar a caducidade do expediente de solicitude de licenza de apertura da actividade de venda de automóbiles e accesorios de automoción na Estrada de Catabois 112-114 baixos. Notificado o 14/02/2012.12.º.–Con data do 08/03/2012 José Miguel Riveiros Miraz presentou recurso de reposición contra a resolución de data 07/02/2012. FUNDAMENTOS DE DEREITO 1.º.–Lexitimación da parte recorrente. No recurso interposto por Gladys Pilar Gal Garaño en representación de Brisas Autocenter, S. L. apreciase a concorrencia dos requisitos de índole adxectiva determinantes da súa admisión a trámite, con personalidade suficiente e lexitimación ad causam da parte recorrente, en calidade de interesado no presente procedemento.2.º.–Órgano competente para resolver. O coñecemento e resolución do recurso compete ao concelleiro delegado da Área de Medio Ambiente, Urbanismo, Servizos e Seguridade, por delegación en virtude do decreto de data 13/06/2011 e publicado no BOP do 29/06/2011, por selo órgano que ostenta as competencias que no seu momento estaban delegadas no órgano do que emanou o acto impugnado.3.º.–Marco xurídico. Lei 7/1985, do 2 de abril, reguladora das bases do réxime local. Lei 30/1992, do 26 de decembro, de réxime xurídico das administracións públicas e procedemento administrativo común (LPAC). Lei 9/2002, de 30 de decembro, de ordenación urbanística e protección do medio rural de Galicia. Regulamento de servizos das corporacións locais, Decreto do 17 de xuño de 1955. Demais normativa aplicable.4.º.–Análise das cuestión adxectivas do recurso. O recurso de reposición foi presentado en legal tempo e forma contra o decreto ditado con data do 07/02/2012 e notificado ao recorrente na data 14/02/2012.5.º.–Análise das cuestión substantivas do recurso. A Lei 30/1992, do 26 de novembro, de réxime xurídico das administracións públicas e procedemento administrativo común (LPAC) contempla como forma de terminación do procedemento administrativo a caducidade. O art.92.1 da Lei 30/1992 establécese o seguinte: “En los procedimientos iniciados a solicitud del interesado, cuando se produzca su paralización por causa imputable al mismo, la Administración le advertirá que, transcurridos tres meses, se producirá la caducidad del mismo. Consumido este plazo sin que el particular requerido realice las actividades necesarias para reanudar la tramitación, la Administración acordará el archivo de las actuaciones, notificándoselo al interesado. Contra la resolución que declare la caducidad procederán los recursos pertinentes.” Queda de manifesto nos antecedentes que, deuse cumprimento á advertencia sinalada no art.92.1 e a maiores concedeuse un prazo de audiencia previo á caducidade sen que se tivese cumprimentado o requirido, nin presentado alegacións nos prazos sinalados ao efecto. O recorrente sinala que tiña achegada documentación e que non recibiu mais notificacións no que se lle requirise documentación. De conformidade co sinalado nos antecedentes non consta presentado documentación ningunha logo do requirimento notificado o día 30/12/2009 dos que consta xustificante da notificación así como da providencia previa á declaración de caducidade, polo que o alegado no recurso presentado non modifica nin desvirtúa a resolución recorrida, que considérase axustada a dereito. Por todo isto, propoño: Desestimar integramente o recurso de reposición interposto por Gladys Pilar Gal Garaño en representación de Brisas Autocenter S. L. contra o decreto de data 07/02/2012 polo que se acorda declarar a caducidade do expediente de solicitude de licenza de apertura da actividade de venda de automóbiles e accesorios de automoción na Estrada de Catabois 112-114 baixos. Notificado o 14/02/2012.” Por todo isto, propoño ao concelleiro delegado da Área de Medio Ambiente, Urbanismo, Servizos e Seguridade a adopción das seguintes resolucións: Primeira. –Desestimar integramente o recurso de reposición interposto por José Miguel Riveiros Miraz en representación de Brisas Autocenter S. L. contra o decreto de data 07/02/2012 polo que se acorda declarar a caducidade do expediente de solicitude de licenza de apertura da actividade de venda de automóbiles e accesorios de automoción na Estrada de Catabois 112-114 baixos. Notificado o 14/02/2012. Segunda. –Dar traslado da presente resolución ao Negociado de Inspección e Disciplina Urbanística para os efectos procedentes, ao atoparse a actividade en funcionamento sen a preceptiva licenza de apertura.” Contra a resolución expresa do recurso de reposición, poderá vostede interpoñer recurso contencioso-administrativo ante o Xulgado do Contencioso-Administrativo no prazo de dous meses, contados a partir do seguinte ao da recepción da presente notificación, de acordo co disposto no artigo 46 da Lei 29/98, do 13 de xullo, reguladora da devandita xurisdición. Ferrol, 15 de xuño de 2012.” Ferrol, 16 de abril de 2013. O concelleiro delegado da Área de Medio Ambiente, Urbanismo, Servizos e Seguridade Asdo.: Guillermo Evia Pérez